DJ li toqgħod f'San Ġiljan ilmentat fuq in-nuqqas ta' rispett min-naħa tal-istudenti barranin li joqogħdu f'San Ġiljan. Mar Escalda xerrdet filmati fuq Facebook tal-bajja Balluta fl-4am, meta studenti barranin, li jiġu Malta biex jistudjaw l-Ingliż, jiskru u fi kliemha, jagħmlu straġi. Hija qalet li xħin ikunu fis-sakra, dawn jibdew iwaddbu l-affarijiet minn ġol-gallarija, jiġġieldu fuq il-bankina, jgħajtu u jkantaw. "Kif nistgħu norqdu hekk?" staqsiet ir-residenta. Staqiet ukoll kif dawn qegħdin jorganizzaw parties bejniethom meta l-industrija tad-divertiment qiegħda ssofri minħabba l-pandemija. Il-mara faħħret lill-pulizija talli marru kull darba li ċemplulhom, iżda kkummentat dwar kif kull darba li l-pulizija sikktuhom, dawn qagħdu kwieti, imbagħad malli telqu l-pulizija, reġgħu bdew jagħmlu l-istorbju. Hija kompliet tgħid li tħossha qed toqgħod f'ghetto u li dan kollu għandu jieqaf. Qalet li jekk il-pulizija ma jsibulhomx tarfhom, iridu jieħdu responsabbiltà l-iskejjel fejn jistudjaw. Almost every single night those same students from the same language school accommodation… Posted by Mar Escalda on Thursday, March 18, 2021 Skont miżura aġġornata din il-ġimgħa, suppost ma jinġabrux ġo post iżjed minn persuni ġejjin minn żewġt idjar differenti. Dan biex titrażżan l-imxija tal-Covid-19. Aqra aktar Mil-lum jistgħu jiltaqgħu ġo dar nies minn 2 idjar minflok 4 .td_uid_3_60550a08bf61f_rand.td-a-rec-img{text-align:left}.td_uid_3_60550a08bf61f_rand.td-a-rec-img img{margin:0 auto 0 0}